144 Frenum

Sicut equus freno ducitur quo cessor voluerit, sic diabolus ducit peccatorem peccato infrenatum quo voluint, Jac. 3[:3]: Equorum *frena in ora mittimus* de *consentiendum nobis*. Sic Deus aliquando per frenum aduersitatis trahit hominem ad se, Psal. [31:9]: *In camo et freno maxillas eorum constringe*. Ezech. 29[:3-4]: *Ecce ego ad te, Pharao rex Egypti, ponam frenum in maxillis tuis*. Sed hic aduerte[[1]](#endnote-1) quod ex quo ascendenti dimittitur frenum liberum, sed descendenti retrahitur. Sic quando homo uult ascendere per superbiam diabolus dimittit eis liberas habenas freni, sed quando descendere per humilitates retrahit quantum potest. Sed Deus aufert frenum diaboli quando inspirat graciam penitendi in cuius figuram, 2 Reg. 8[:1]: *David tulit frenum tributi de manu Philisthiim*. Sic Deus manu fortis aufert frenum a diabolo.

¶ Sed hic aduerte quod sicut frenum impedit equum ne mordeat, ne comedat, ne currat, sic moraliter frenum castigacionis impedit hominem ne mordeat per detraccionem, ne comedat per excessiuam ingurgitacionem, ne discurrat per insolentem euagacionem. Ideo dicit Jac. c. 1[:26]: *Si quis putat se religiosum esse, non refrenans linguam suam, hujus vana est religio*. Et Eccli. 28[:29-30]: *Verbis tuis facito stateram, et frenos ori tuo rectos: ne forte labaris in lingua* tua. Vnde Gregorius in *Pastorale* c. 54, loquens de Sodoma que *peccatum suum* predicauit, [Isai. 3:9], funditus frena timoris amiserat que ad culpas nec tenebras querebat. Graue periculum est multi qui ponit se inter hostes super equum carentem freno uel non obedientem freno. Sic quando caro caret freno verecundie uel racionis, impectando, periculum est spiritui cessori.

1. aduerte ] add. ex quo F.128. [↑](#endnote-ref-1)